ΑΝΑΚΟΙΝΩΣΗ ΓΙΑ ΤΗΝ ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ ΑΠΟΦΟΙΤΩΝ ΣΧΟΛΩΝ ΤΗΣ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ  ΣΤΙΣ ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΤΩΝ ΤΕΧΝΟΛΟΓΙΚΩΝ- ΠΡΟΠΤΥΧΙΑΚΩΝ ΤΜΗΜΑΤΩΝ ΤΗΣ Α.Σ.ΠΑΙ.Τ.Ε ΑΚΑΔ. ΕΤΟΥΣ 
2026-2027
Ανακοινώνεται στους ενδιαφερομένους ότι  ξεκινά από 01-11-2026  η διαδικασία υποβολής αιτήσεων και δικαιολογητικών για τη συμμετοχή τους στις κατατακτήριες εξετάσεις του ακαδ.έτους 2026-2027 που θα διενεργήσουν τα Προπτυχιακά-Τεχνολογικά Τμήματα της Α.Σ.ΠΑΙ.Τ.Ε , κατά το χρονικό διάστημα από 01-12-2026 έως 20-12-2026, όπως προβλέπεται από την κείμενη νομοθεσία.

Απαραίτητα δικαιολογητικά:

1. Έντυπο αίτησης (το οποίο είναι ανηρτημένο στην ιστοσελίδα της Σχολής ή τις ιστοσελίδες των Τμημάτων)
2.  Αντίγραφο πτυχίου ή πιστοποιητικού περάτωσης σπουδών. Οι υποψήφιοι που είναι κάτοχοι τίτλων σπουδών της αλλοδαπής υποχρεούνται να συνυποβάλλουν επίσημη μετάφραση του τίτλου σπουδών τους. Περαιτέρω οι εν λόγω υποψήφιοι υποβάλλουν υπεύθυνη δήλωση ότι το ίδρυμα της αλλοδαπής και ο τύπος του τίτλου σπουδών είναι ενταγμένα στο μητρώο του άρθρου 304 του ν. 4957/2022. Εάν ο προσκομιζόμενος τίτλος σπουδών προέρχεται από ίδρυμα της αλλοδαπής που εντάσσεται στον κατάλογο αλλοδαπών ιδρυμάτων με συμφωνία δικαιόχρησης του άρθρου 307 του ν. 4957/2022 οι υποψήφιοι υποχρεούνται να προσκομίζουν επιπλέον βεβαίωση τόπου σπουδών. Το αρμόδιο όργανο του Α.Ε.Ι. υποχρεούται να διαπιστώσει εάν το ίδρυμα της αλλοδαπής και ο τύπος του τίτλου σπουδών του ιδρύματος είναι αναγνωρισμένα.
3. Αντίγραφο δελτίου αστυνομικής ταυτότητας ή άλλου ισόκυρου εγγράφου με την ίδια αποδεικτική ισχύ
Τρόπος υποβολής δικαιολογητικών:

 Με σκοπό την αποφυγή της ταλαιπωρίας των ενδιαφερομένων  τα ανωτέρω δικαιολογητικά, θα κατατεθούν αποκλειστικά και μόνο ηλεκτρονικά στις παρακάτω ηλεκτρονικές διευθύνσεις των τμημάτων:

chtrapalis@aspete.gr ( Προϊστάμενος Γραμματειών Τμημάτων ΑΣΠΑΙΤΕ με την θερμή παράκληση να αναφέρεται το τμήμα προτίμησης  για να προωθείται αμέσως)

elecengedu@aspete.gr  (Γραμματεία Τμήματος Εκπαιδευτικών Ηλεκτρολόγων Μηχανικών και Εκπαιδευτικών Ηλεκτρονικών Μηχανικών) . Ειδικά οι υποψήφιοι του Τμήματος αυτού δηλώνουν την εισαγωγική κατεύθυνση στην οποία επιθυμούν να εισαχθούν αφού το Τμήμα έχει δύο  (Εκπαιδευτικών Ηλεκτρολόγων Μηχανικών ή Εκπαιδευτικών Ηλεκτρονικών Μηχανικών)
mechanical_dep@aspete.gr   (Γραμματεία Τμήματος Εκπαιδευτικών Μηχανολόγων Μηχανικών)

civl@aspete.gr   (Γραμματεία Τμήματος Εκπαιδευτικών Πολιτικών Μηχανικών)

Διευκρινίζεται ότι σε περίπτωση που κάποιος υποψήφιος επιθυμεί να συμμετάσχει στην εν λόγω διαδικασία σε περισσότερα του ενός τμήματα της Σχολής, υποβάλλει διαφορετικές  αιτήσεις συμμετοχής με τα απαραίτητα δικαιολογητικά στις ανάλογες ηλεκτρονικές διευθύνσεις.

Θερμή παράκληση: τα επισυναπτόμενα δικαιολογητικά να είναι σε μορφή αρχείων word ή pdf.

Προθεσμία υποβολής δικαιολογητικών:

Έναρξη: 01-11-2026
Λήξη: 15-11-2026
 Σε περίπτωση αδυναμίας  ηλεκτρονικής αποστολής οι αιτήσεις μπορούν να αποσταλούν και ταχυδρομικώς με συστημένη επιστολή  που θα φέρει την ένδειξη:

Προς: Α.Σ.ΠΑΙ.Τ.Ε   Τμήμα………….. 

Φάκελος δικαιολογητικών για τη συμμετοχή στις κατατακτήριες εξετάσεις του Τμήματος ………………… ακαδ. έτους 2025-2026.

15122  Αμαρούσιο  Αττικής (πλησίον σταθμού ΗΣΑΠ Ειρήνη).

Διευκρινίζεται εκ νέου  ότι και  σε αυτή την  περίπτωση που κάποιος υποψήφιος επιθυμεί να συμμετάσχει στην εν λόγω διαδικασία σε περισσότερα του ενός τμήματα της Σχολής, υποβάλλει διαφορετικούς φακέλους και αιτήσεις συμμετοχής με τα απαραίτητα δικαιολογητικά.

Οι τίτλοι των εξεταζόμενων μαθημάτων, η ύλη και η συνιστώμενη βιβλιογραφία είναι ανηρτημένα στις ιστοσελίδες των Τεχνολογικών Τμημάτων της Α.Σ.ΠΑΙ.Τ.Ε.

Το πρόγραμμα των εξετάσεων θα ανακοινωθεί μετά το πέρας της ανωτέρω προθεσμίας στις ιστοσελίδες των Τμημάτων.
Τονίζεται ότι βάσει της κείμενης νομοθεσίας ο χρόνος διεξαγωγής των κατατακτηρίων εξετάσεων εκάστου ακαδημαϊκού έτους είναι από 01/12/2026 έως 20/12/2026.

ΠΡΟΣΟΧΗ:

Γνωστοποιείται ότι από το τρέχον ακαδ. έτος 2026-2027 και εφεξής  τα θέματα κατατακτηρίων εξετάσεων ρυθμίζονται με την ΥΑ 4383/Ζ1/06-4-2026 (ΦΕΚ 2040/τ.Β΄/08-4-2026) η οποία είναι αναρτημένη μαζί με την παρούσα ανακοίνωση και θα πρέπει να μελετηθεί προσεκτικά από τους υποψηφίους.
